Likumprojekta **„Grozījums Likumā par budžetu un finanšu vadību”**

sākotnējās ietekmes novērtējuma ziņojums

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekta “Grozījums Likumā par budžetu un finanšu vadību” (turpmāk – likumprojekts) mērķis ir nostiprināt Likumā par budžetu un finanšu vadību valsts budžeta izdevumu un asignējumu veikšanas principus pagaidu budžeta sagatavošanai (ja tas ir nepieciešams Saeimas vēlēšanu gados), lai tiktu nodrošināta valsts funkciju un saistību izpilde un uzsākto budžeta politiku un pasākumu turpināšana nemainīgā līmenī līdz brīdim, kad stāsies spēkā gadskārtējais valsts budžeta likums.Likumprojekta spēkā stāšanās paredzēta nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots pēc Finanšu ministrijas iniciatīvas, lai pilnveidotu Likuma par budžetu un finanšu vadību normas par pagaidu budžeta sagatavošanu, aktualizējot pagaidu budžeta sagatavošanas principus, ņemot vērā vidēja termiņa budžeta izdevumu plānošanas politiku, izdevumu dinamiku un rīcībpolitiku īstenošanas praksi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Likuma par budžetu un finanšu vadību 21. panta trešo daļu, Saeimas vēlēšanu gadā gadskārtējā valsts budžeta likuma (budžeta likumprojektu paketes) projekts iesniedzams Saeimai ne vēlāk kā četrus mēnešus pēc tam, kad jaunievēlētā Saeima izteikusi Ministru kabinetam savu uzticību. Ja gadskārtējais valsts budžeta likums nav stājies spēkā līdz gada sākumam, tad finanšu ministrs apstiprina valsts darbībai nepieciešamos valsts budžeta izdevumus (pagaidu budžetu). Latvijā pagaidu budžets tika apstiprināts divas reizes - 1999.gadā un 2003.gadā. Savukārt, visus citus gadus, arī Saeimas vēlēšanu gados, budžets ir ticis pieņemts savlaicīgi un stājies spēkā attiecīgā gada 1.janvārī. Ņemot vērā, ka šis ir trīspadsmitās Saeimas vēlēšanu gads un šogad vairs faktiski nevar paspēt apstiprināt likumprojektu “Par valsts budžetu 2019.gadam” un likumprojektu “Par vidēja termiņa budžeta ietvaru 2019., 2020. un 2021.gadam”, lai tie stātos spēkā 2019.gada 1.janvārī, tad ir nepieciešams sagatavot pagaidu budžetu, kas būtu spēkā līdz brīdim, kad stātos spēkā gadskārtējais valsts budžeta likums. Likuma par budžetu un finanšu vadību 15. pants paredz risinājumu situācijai, ja ārkārtas iemeslu dēļ gadskārtējais valsts budžeta likums nav stājies spēkā līdz gada sākumam. Ja tā notiek, tad finanšu ministrs apstiprina valsts darbībai nepieciešamos valsts budžeta izdevumus, aizdevumus un aizņēmumu limitus ar noteikumu, ka: 1) netiek apmaksāti pakalpojumi (uzdevumi), kas nav sniegti iepriekšējā saimnieciskajā gadā, un netiek veiktas investīcijas, kas nav realizētas iepriekšējā saimnieciskajā gadā;2) izdevumi mēnesī nepārsniedz divpadsmito daļu no iepriekšējā gada apropriācijas;3) pilnvarojumi, kas piešķirti saskaņā ar šo pantu, izbeidzas, kad stājas spēkā gadskārtējais valsts budžeta likums, un visi izdevumi no saimnieciskā gada sākuma tiek reģistrēti saskaņā ar jauno gadskārtējo valsts budžeta likumu;4) tiek turpināta iepriekšējā saimnieciskajā gadā uzsākto pasākumu finansēšana;5) tiek nodrošināta ārvalstu finanšu palīdzības, Eiropas Savienības politiku instrumentu un valsts budžeta līdzfinansējuma līdzekļu asignēšana ārvalstu finanšu palīdzības un Eiropas Savienības politiku instrumentu ietvaros finansētiem jauniem pasākumiem (projektiem);6) tiek nodrošināta Eiropas Savienības pašu resursu pārskaitīšana Eiropas Savienības budžetā.Taču, ievērojot pēdējo gadu laikā ieviesto valsts budžeta tiesisko regulējumu, tai skaitā vidēja termiņa budžeta ietvara plānošanas un īstenošanas jomā ar 2012.gadu, kā arī pēdējo gadu īstenotās attīstības rīcībpolitikas un 2018.gada valsts budžeta regulējumu, secināms, ka pašreizējais Likuma par budžetu un finanšu vadību 15. panta saturs ir novecojis, jo neatrunā vairākus būtiskus aspektus, kas būtu jāņem vērā, plānojot pagaidu budžetu. Tā kā ar 2019.gada 1.janvāri zaudēs spēku materiālās normas, kas regulē tādus jautājumus, kā piemēram, Valsts prezidenta atalgojumu, mērķdotācijas pašvaldībām, atalgojums tiesnešiem un prokuroriem, u.c., tad, lai nodrošinātu valsts funkciju izpildes nepārtrauktību nemainīgā līmenī un tiesiskās drošības apsvērumus, līdz gadskārtējā valsts budžeta likuma spēkā stāšanās brīdim, būtu nepieciešams nostiprināt šādus jautājumus:* Valsts prezidenta atalgojumu;
* ņemot vērā reformas izglītības jomā, mērķdotācijas pašvaldībām paaugstinātās pedagogu darba samaksas nodrošināšanai;
* Satversmes tiesas sprieduma izpilde par tiesnešu un prokuroru darba samaksu, kā arī par pagarinātā normālā darba laika atcelšanu ārstniecības personām;
* nepieciešams apstiprināt mērķdotāciju un dotāciju finansējuma sadales un aizņēmumu un galvojumu izsniegšanas nosacījumus pašvaldībām, lai nodrošinātu tām stabilu, pēctecīgu finansējumu funkciju izpildei nemainīgā līmenī;
* nodrošināt spēkā esošo normatīvo aktu izpildi pensiju un pabalstu jomā;
* noteikt sociālās apdrošināšanas speciālo budžetu ieņēmumu (valsts pensiju speciālais budžets, invaliditātes, maternitātes un slimības speciālais budžets, nodarbinātības un darba negadījumu speciālais budžets) un veselības apdrošināšanas valsts pamatbudžeta ieņēmumu īpatsvaru gada iemaksu summā sadalījumu;
* noteikt iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem;
* iespējams citas izmaiņas īstenotajās politikās, budžeta programmās, ņemot vērā izdevumu dinamiku gada ietvaros, un kas ir iekļautas spēkā esošajā vidēja termiņa budžeta ietvara likumā.

Ja nekas netiek mainīts, tad pastāv risks, ka izdevumi mēnesī vienas divpadsmitās daļas no iepriekšējā gada apropriācijas apmērā pasākumu īstenošanai ir nepietiekoši, lai nodrošinātu, piemēram pedagogu palielinātās algas ar 2018.gada 1.septembri, mērķdotācijas pašvaldībām, kā arī pildītu Satversmes tiesas spriedumu, kā arī ir neatbilstība vidēja termiņa budžeta plānošanai. Vērtējot citu valstu praksi situācijā, kad spēkā nav stājies gadskārtējais valsts budžeta likums, par pamatu tiek ņemta iepriekšējam budžeta gadam plānotā summa (nedalot pa mēnešiem). Tā piemēram, Francijas Konstitūcija (47.pants) un Francijas budžeta vadības likums (*Constitutional bylaw No. 2001-692 of 1 August 2001 on budget acts*, 45.pants) nosaka, ja parlaments noteiktā laikā nav pieņēmis lēmumus un nav nodrošinājis gadskārtējā budžeta spēkā stāšanos līdz saimnieciskā gada sākumam, tad valdībai ar rīkojumu (*by decree*) ir jānodrošina resursi tādu izdevumu veikšanai, kas nepieciešami jau uzņemto saistību segšanai (*to meet existing commitments only*). Ar uzņemtajām saistībām saprot minimālās nepieciešamās apropriācijas, ko valdības uzskata par vitāli nepieciešamām, lai turpinātu publiskās pārvaldes darbību tādā mērā, kādā tā bija apstiprināta pagājušajā gadā. Minēto apropriāciju apjoms nevar pārsniegt iepriekšējā gada budžeta apropriācijas. Attiecībā uz sociālā nodrošinājuma budžetu, ja parlaments līdz saimnieciskā gada sākumam nav pieņēmis lēmumus par valdības iesniegto budžeta projektu, tad valdības sagatavotais projekts var sākt tikt izpildīts (*may be implemented by Ordinance*).Ar mērķi nodrošināt tehnisku pagaidu budžeta sagatavošanu un valsts funkciju, budžeta politiku, normatīvo aktu pensiju, pabalstu un atlīdzības jomā izpildi nemainīgā līmenī, tai skaitā ievērojot vidēja termiņa budžeta plānošanu, Finanšu ministrija ir sagatavojusi grozījumu Likuma par budžetu un finanšu vadību 15. pantā, nosakot, ka:1. izdevumi nepārsniedz vidēja termiņa budžeta ietvara likuma attiecīgam gadam noteiktos izdevumus, pieļaujot korekcijas, kas nodrošina iepriekšējā saimnieciskajā gadā uzsākto pasākumu un realizēto politiku (tai skaitā pieņemto normatīvo aktu) finansēšanu;
2. tiek turpināta to budžeta politikas un izpildes nosacījumu, kas noteikti iepriekšējā saimnieciskā gada gadskārtējā valsts budžeta likumā, izpilde nemainīgā līmenī, izņemot terminētus pasākumus;
3. tiek nodrošināts stabils nepieciešamais finansējums pašvaldībām funkciju veikšanai, apstiprinot mērķdotāciju un dotāciju finansējuma sadali, ievērojot iepriekšējā gada politiku, un aizņēmumu, galvojumu izsniegšanas nosacījumus;
4. tiek nodrošināti izdevumi valsts parāda saistību izpildei saskaņā ar spēkā esošo līgumu noteikumiem.

Nostiprinot Likumā par budžetu un finanšu vadību augstāk minētos valsts budžeta izdevumu un asignējumu veikšanas principus un sagatavojot pagaidu budžetu atbilstoši tiem, tiktu nodrošināta valsts funkciju un saistību izpilde, iepriekšējā gadā uzsākto budžeta politiku un pasākumu turpināšana nemainīgā līmenī, līdz stātos spēkā gadskārtējais valsts budžeta likums. Iestāžu vadītāji varēs īstenot funkcijas, ņemot vērā uz principiem balstītos pilnvarojumus un finansējuma nepieciešamību atbilstoši gada piešķīrumam. Pilnvarojumi, kas tiks piešķirti saskaņā ar Likuma par budžetu un finanšu vadību grozīto 15. pantu, izbeigsies, kad stāsies spēkā gadskārtējais valsts budžeta likums, un visi izdevumi no saimnieciskā gada sākuma tiks reģistrēti saskaņā ar jauno gadskārtējo valsts budžeta likumu.Pagaidu budžeta aprēķina principi varēs tikt piemēroti arī turpmākajos Saeimas vēlēšanu gados, ja tas būs nepieciešams.Likumprojekta spēkā stāšanās paredzēta nākamajā dienā pēc tā izsludināšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts šo jomu neskar. |
| 4. | Cita informācija | Likumprojektā ietverto pilnveidoto regulējumu par valsts budžeta izdevumu un asignējumu veikšanas principiem paredzēts piemērot, sagatavojot 2019.gada pagaidu budžetu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas nozaru ministrijas, ministriju padotības iestādes, citas centrālās valsts iestādes un pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nodrošinās valsts funkciju, budžeta politiku, normatīvo aktu pensiju, pabalstu un atlīdzības jomā izpildi nemainīgā līmenī, pašvaldībām funkciju veikšanai stabilu nepieciešamo finansējumu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Likumprojekts satur valsts budžeta izdevumu un asignējumu veikšanas principus pagaidu budžeta sagatavošanai, kuru spēkā stāšanās nepieciešama vēl šī gada nogalē, lai nodrošinātu valsts un pašvaldību funkciju izpildi nemainīgā līmenī ar 2019.gada 1.janvāri līdz brīdim, kas stājās spēkā gadskārtējais valsts budžeta likums.Likumprojektam nav finansiālās ietekmes uz valsts un pašvaldību budžetiem, tas paredz izmaiņas pagaidu budžeta sagatavošanas principos, vienlaikus saskaņojot to ar vidēja termiņa budžeta plānošanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts šo jomu neskar.  |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts satur pagaidu budžeta sagatavošanas principus, ja ārkārtas iemeslu dēļ gadskārtējais valsts budžeta likums nav stājies spēkā līdz gada sākumam. Tas ir tehniska rakstura, lai nodrošinātu valsts un pašvaldību funkciju, budžeta politiku un spēkā esošo normatīvo aktu izpildi nemainīgā līmenī, kas tiešu ietekmi uz sabiedrību neatstāj, tas skar valsts pārvaldē un pašvaldībās strādājošos no budžeta sagatavošanas un izpildes uzskaites aspekta.  |
| 2. | Sabiedrības līdzdalība projekta izstrādē | Ar likumprojektā paredzēto grozījumu sabiedrības intereses netiek skartas. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (Valsts kase), nozaru ministrijas ar padotības iestādēm, citas centrālās valsts iestādes, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekts tiks realizēts esošo cilvēkresursu un finanšu ietvaros. |
| 3. | Cita informācija | Nav |

 Finanšu ministre D. Reizniece-Ozola

Zvaigzne 67083976

Zanete.Zvaigzne@fm.gov.lv